Հելեն Թաֆթս Բեյլի

**Հելեն Թաֆթս Բեյլի** (, ) սոցիալական բարեփոխիչ և ակտիվիստ։ Թաֆթսը հայտնի է որպես «հեղափոխության դուստրեր»՝ 1928 թվականին անհատների և կազմակերպությունների սև ցուցակ կազմելու համար։ Այս հակասությունը հանգեցրել է նրան, որ Թաֆթսը հեռացվել է կազմակերպությունից և դարձել կանանց իրավունքների, աշխատանքային և սոցիալական իրավունքների պաշտպան։

## Վաղ կյանք
Հելեն Մաթիլդա Թաֆթսը ծնվել է 1874 թվականին՝ Նյուարկում։ Հայրը եղել է ունիտար նախարար, իսկ մայրը` ընտրական իրավունքի պաշտպան։ 1875 թվականին ընտանիքը տեղափոխվել է Մասաչուսեթս, որտեղ Հելենը 1892 թվականին ավարտել է Լեքսինգտոնի Քոթինգ միջնակարգ դպրոցը։ Ավարտելուց հետո աշխատել է որպես սրբագրիչ և տպագրող Riverside Press-ում։ Այնուհետև տեղափոխվել է Բոստոն որտեղ եղել է Հյութոն Միֆլինի քարտուղարը։ 1895 թվականի ապրիլին հանդիպել է Հելենա Բորնին որը եղել է գրող, անարխիստ և աշխատանքի կազմակերպիչ։ Բորնը մեծ ազդեցություն է ունեցել Թաֆթսի ապրելակերպի և գործունեության վրա, Թաֆթսը դարձել է բուսակեր, հետաքրքրություն է ձեռք բերել Ուոլթ Ուիթմենի գրականության նկատմամբ և ակտիվացել է հագուստի բարեփոխման, անարխիզմի, կոմունիզմի և սոցիալիզմի մեջ։

## Ամերիկյան հեղափոխության դուստրեր
1915 թվականին Թաֆթսը միացել է Ամերիկյան հեղափոխության դուստրերի Էն Ադամս Թաֆթսի մասնաճյուղին։ 1927 թվականին հայտնաբերել է, որ ԱՀԴ-ն պահպանում է «կասկածելի խոսնակների» ցուցակները։ Այս ցուցակները ներառում էին այնպիսի կազմակերպություններ, ինչպիսիք են Կանանց ակումբների ազգային դաշնությունը, Խաղաղության ամերիկյան միությունը և այնպիսի անհատներ, ինչպիսիք են Ջեյն Ադդամսը, Ուիլյամ Ալեն Ուայթը և Մերի Վուլին։ Հետաքննելուց հետո նա ցուցակները հրապարակել է 1928 թվականի փետրվարին։

1928 թվականին մարտին նա գրեց մի գրքույկ, որը կոչվել է «Մեր վտանգված ժառանգությունը»՝ բողոքելով սև ցուցակների դեմ։ ԱՀԴ-ի տասնհինգ անդամներ, որոնք կանչվել են Բողոքի կոմիտե և Բեյլի գլխավորությամբ, ստորագրել են գրքույկը և օգնել այն տարածել Միացյալ Նահանգներում։ Խմբում ներգրավված եմ եղել Բոստոնի երեք խոշոր մասնաճյուղերի և՛ անդամները, և՛ սպաները։ Վաշինգտոնում անցկացվող ԱՀԴ-ի ամենամյա կոնգրեսում Թաֆթսին մեղադրել են ԱՀԴ կազմակերպության «ներդաշնակությունը խախտելու» և նրա հեղինակությունը վնասելու մեջ՝ գրքույկների տարածումից և սև ցուցակների վերաբերյալ բացատրություններ տալու նրա համառությունից հետո։

## Հետագա կյանք
Հելենը շարունակել է ակտիվ լինել վաղ կանանց շարժման և սոցիալական շարժումներում։ Նա նամակ գրելու արշավ է ձևավորել՝ օրինականացնելու ծնելիության վերահսկողությունը, և 1935 թվականին Թաֆթսը կազմակերպել է արշավ ընդդեմ օրենսդրության, որը պահանջում էր Մասաչուսեթսի ուսուցիչներից երդում տալ՝ հաստատելով Միացյալ Նահանգները և նահանգի սահմանադրությունները։ 1947 թվականին Թաֆթսն ու Բեյլին տեղափոխվել են Նանթաքեթ։ Զույգը նորից 1954 թվականին Թաֆթսի տեսողության վատթարացման և Բեյլի Ալցհեյմերի նման ախտանիշների պատճառով՝ տեղափոխվելով Օհայո նահանգի Յելո Սփրինգս՝ ապրելու իրենց դստեր և նրա ամուսնու՝ Ուոթեր Ջոլլիի հետ։ 1956 թվականին լույս է տեսել Թաֆթսի գիրքը՝ *«Սիրելի դուստրը»*, երգիծանք ԱՀԴ-ի սև ցուցակների և կարմիր վախի մասին։

## Անձնական կյանք
Բորնի միջոցով Թաֆթսը հանդիպել է Ուիլյամ Բեյլիին, որը ծագումով եղել է Բելֆաստից, որը ապրել  և ունեցել է բուսակերների ռեստորանային կոոպերատիվ։ Բորնը և Բեյլին ռոմանտիկ հարաբերություններ են ունեցել։ 1901 թվականի հունվարին Բորնին ախտորոշեցին արգանդի քաղցկեղ և նույն ամսին մահացավ։ Բեյլին և Թաֆթսը միասին ապրել են 1901 թվականի աշնանից սկսած, իսկ 1908 թվականի հոկտեմբերին նրանք ամուսնացել են։ Բեյլին սկսել է զամբյուղագործության բիզնես, որը նա ղեկավարել է մինչև իր թոշակի անցնելը՝ 1946 թվականը։ Զույգը երկու երեխա է  ունեցել՝ դուստր Հելենա Իզաբելը՝ ծնված 1914 թվականին, և որդին՝ Թերիլը (մականունը՝ Սոննի), ծնված 1916 թվականին։ Վերջինս մահացել է ողնաշարի մենինգիտից 3 տարեկանում։

## Մահ
Ուիլիամ Բեյլին մահացել է1957 թվականի մայիսին ծերանոցում։ Թաֆթսը տեղափոխվել է Մայամի 1958 թվականին, իսկ ավելի ուշ՝ Ֆորտ։ Մահացել է 1962 թվականին։

## Ժողովրդական մշակույթում
Շեյլա Ռոուբոթեմի «*Ապստամբների անցումները. նոր կանայք, ազատ սիրահարները և արմատականները Բրիտանիայում և Միացյալ Նահանգներում*» Թաֆթսի ակտիվիստական կյանքի պատմությունն է՝ Ուիլյամ Բեյլիի (ամուսնու), Հելենա Բորնի, Միրիամ Դանիելլի, Գերտրուդ Դիքսի և Ռոբերտ Նիկոլի հետ միասին։

## Ծանոթագրություններ

## Արտաքին հղումներ
* Թաֆթսի նամակը «Մեր վտանգված ժառանգությունը» գրված 1928 թվականին և ուղղված ամերիկյան հեղափոխության դուստրերին։
* Հելեն Թաֆթս Բեյլիի թղթերը Սոֆիա Սմիթի հավաքածուում, Սմիթ քոլեջի հատուկ հավաքածուներում
* Ամերիկյան հեղափոխության դուստրերը սև ցուցակում հակասական փաստաթղթեր Կալիֆորնիայի առցանց արխիվում

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի ֆեմինիստներ
Կատեգորիա:Կոմունիստ կին գրողներ
Կատեգորիա:Ֆեմինիստ գրողներ